Au plătit pentru combustibil cu flotări. Oferta a venit din partea unei rețele de benzinării din Capitală, care a împărțit astăzi gratuit tone de litri de combustibil.

Zeci de șoferi au făcut coadă la stația de alimentare, iar unii au venit repetat pentru a reuși să-și facă plinul. 10 litri de benzină au costat astăzi 70 de flotări.

10 litri de combustibil s-a vândut astăzi la această benzinărie cu 70 de flotări. Și așa cum tot ce e pe gratis îi atrage cel mai mult pe moldoveni, oferta i-a tentat și pe unii șoferi cu o pregătire fizică mai slabă.

Organizatorii spun că prin intermediul unor astfel de acțiuni încearcă să promoveze modul sănătos de viață.

"E o zi destul de Ok pentru sport. Mai mult ca atât, e olimpiada, și să spune că susținem și noi olimpiada, susținem sportul în Moldova și am vrea ca oamenii să facă sport", a spus șeful departamentului marketing, Alexandru Covali.

Timp de o zi, de oferta rețelei de benzinărie au beneficiat peste 100 de șoferi.